बात अगर उत्तर प्रदेश माध्यमिक शिक्षा परिषद की करें तो यूपी बोर्ड का गठन 1921 में हुआ था. लेकिन यूपी बोर्ड की पहली परीक्षा 1923 में आयोजित की गई थी. यूपी बोर्ड की पहली परीक्षा में हाईस्कूल में 5655 परीक्षार्थी और इण्टर में 89 परीक्षार्थी ही परीक्षा में शामिल हुए थे. इस दौरान हाईस्कूल की परीक्षा के लिए 171 और इण्टर की परीक्षा के लिए मात्र एक परीक्षा केन्द्र बनाया गया था. यूपी बोर्ड के 95 वर्षों के सफर के बाद यूपी बोर्ड के परीक्षार्थियों की संख्या 66 लाख 37 हजार 18 (66,37,018) पहुंच गई है. वर्ष 2018 की हाईस्कूल की परीक्षा में 36,55,691 परीक्षार्थी और इण्टरमीडिएट की परीक्षा में 29,81,387 परीक्षार्थी बोर्ड की परीक्षा में सम्मिलित हो रहे हैं.